




           Općinsko vijeće



Na temelju članka 17. stavka 1. podstavka 3. Zakona o sustavu civilne zaštite (Narodne novine 82/15, 118/18, 31/20, 20/21 i 114/22), i članka 31. Statuta Općine Konavle (Službeni glasnik Konavle br. 7/21 – pročišćeni tekst¸) Općinsko vijeće Općine Konavle na 5. sjednici održanoj dana 6. svibnja 2026. donosi

ODLUKU
o određivanju pravnih osoba od interesa za sustav civilne zaštite
na području Općine Konavle

Članak 1.
Ovom Odlukom određuju se pravne osobe od interesa za sustav civilne zaštite na području Općine Konavle, s ciljem sudjelovanja u aktivnostima i mjerama radi: smanjenja rizika od katastrofa, pružanja brzog odgovora na prijetnje i opasnosti, ublažavanja i otklanjanja posljedica katastrofa i velikih nesreća i utvrđuju njihovi kapaciteti.

Članak 2.
(1) Pravne osobe od interesa za sustav civilne zaštite Općine Konavle su one pravne osobe koje su svojim proizvodnim, uslužnim, materijalnim, ljudskim i drugim resursima značajni nositelji tih djelatnosti na području Općine Konavle.
(2) Pravne osobe čine operativnu snagu sustava civilne zaštite, koje uz ostale operativne snage (stožer civilne zaštite, operativne snage vatrogastva, operativne snage HCK-a, operativne snage HGSS-a, povjerenike civilne zaštite i koordinatore na lokaciji) žurne službe, redovne snage, te ostale sudionike iz sustava civilne zaštite, sudjeluju kao nositelji posebnih zadaća.

Članak 3.
Pravne osobe od interesa za sustav civilne zaštite na području Općine Konavle su:
	1. ČISTOĆA I ZELENILO KONAVLE d.o.o., Bistroće 70, 20213 Čilipi, OIB: 10165352762
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
3 kamiona s kranom (7,5 tona), 1 kamion s dizalicom (3,5 tone), 2 kamiona za komunalne potrebe, 1 kamion (3,5 tona), 1 čistilica, 1 viličar, 1 kombi, 1 osobno vozilo, 27 angažiranih osoba.
Zadaće u sustavu civilne zaštite u slučaju potresa: uključenje raspoloživog ljudstva i materijalno tehničkih sredstava u sanaciji potresom pogođenog područja, raščišćavanje prometnica, zatrpanih i oštećenih objekata kritične infrastrukture, odvoz građevinskog otpada na lokacije određene kao deponije, održavanje čistoće te ostale aktivnosti u suradnji i po nalogu Stožera civilne zaštite Općine Konavle.
Zadaće u sustavu civilne zaštite u slučaju požara: uključenje raspoloživog ljudstva i materijalno tehničkih sredstava u sanaciji požarom zahvaćenog područja, sudjelovanje u aktivnostima uklanjanja opožarenih dijelova građevina, odvoz građevinskog otpada na lokacije određene kao deponije, asanacija terena te ostale aktivnosti u suradnji i po nalogu Stožera civilne zaštite Općine Konavle.
	2. KONAVOSKO KOMUNALNO DRUŠTVO d.o.o., Bistroće 70, 20213 Čilipi, OIB: 58055672227
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
1 cisterna, 2 kombija, 10 angažiranih osoba..
Zadaće u sustavu civilne zaštite u slučaju potresa: uključenje raspoloživog ljudstva i materijalno tehničkih sredstava u sanaciji potresom pogođenog područja, raščišćavanje razrušenih i građevinskim materijalom zatrpanih prometnica, saniranje i dovođenje u stanje rada objekata i sustava kritične infrastrukture (proizvodnja i distribucija električne energije, vodoopskrba, promet, pošta i telekomunikacije i slično), održavanje kanalizacijske mreže, stavljanje u funkciju vodoopskrbnog sustava i zaštita voda, odvoz građevinskog otpada i šuta na deponije; te ostale aktivnosti u suradnji i po nalogu Stožera civilne zaštite Općine Konavle.
Zadaće u sustavu civilne zaštite u slučaju požara: uključenje raspoloživog ljudstva i materijalno tehničkih sredstava u sanaciji požarom zahvaćenog područja, briga o osiguravanju vode za gašenje požara u rajonima gdje je isključena vodovodna mreža, čišćenje javnih površina, asanacija terena te ostale aktivnosti u suradnji i po nalogu Stožera civilne zaštite Općine Konavle.
	3. MILETIĆ d.o.o., Gabrili 18, Gabrili, 20213 Čilipi, OIB: 76144694565
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
5 kamiona kipera, 1 kamion mikser, 1 rovokopač (20 tona), 1 rovokopač (15 tona), 2 rovokopača (6 tona), 3 rovokopača (3 tone), 2 rovokopača (1,5 tona), 1 kombinirka, 1 autošlepa s dizalicom, 9 teretnih vozila (nosivost do 3 tone), 3 traktora, 2 dumpera, 1 valjak, 19 angažiranih osoba.
Zadaće u sustavu civilne zaštite u slučaju potresa: uključenje raspoloživog ljudstva i materijalno tehničkih sredstava u sanaciji potresom pogođenog područja, raščišćavanje prometnica, zatrpanih i oštećenih objekata kritične infrastrukture, odvoz građevinskog otpada na lokacije određene kao deponije te ostale aktivnosti u suradnji i po nalogu Stožera civilne zaštite Općine Konavle.
Zadaće u sustavu civilne zaštite u slučaju požara: uključenje raspoloživog ljudstva i materijalno tehničkih sredstava u sanaciji požarom zahvaćenog područja, sudjelovanje u aktivnostima uklanjanja opožarenih dijelova građevina, odvoz građevinskog otpada na lokacije određene kao deponije, asanacija te ostale aktivnosti u suradnji i Stožera civilne zaštite Općine Konavle.
	4. ZRAČNA LUKA DUBROVNIK d.o.o., Dobrota 24, 20213 Čilipi, OIB: 63145279942
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
8 dizelskih traktori za vuču, 1 viličar za ukrcaj (9 tona), 2 kombija (kapacitet 8 osoba), 19 angažiranih osoba.
Zadaće u sustavu civilne zaštite u slučaju potresa: uključenje raspoloživog ljudstva i materijalno tehničkih sredstava u sanaciji potresom pogođenog područja, raščišćavanje prometnica, zatrpanih i oštećenih objekata kritične infrastrukture, odvoz građevinskog otpada na lokacije određene kao deponije te ostale aktivnosti u suradnji i po nalogu Stožera civilne zaštite Općine Konavle.
Zadaće u sustavu civilne zaštite u slučaju požara: uključenje raspoloživog ljudstva i materijalno tehničkih sredstava u sanaciji požarom zahvaćenog područja, sudjelovanje u aktivnostima uklanjanja opožarenih dijelova građevina, odvoz građevinskog otpada na lokacije određene kao deponije, asanacija te ostale aktivnosti u suradnji i Stožera civilne zaštite Općine Konavle.
	5. LIBERTAS DUBROVNIK d.o.o., Ogarići 12, 20236 Mokošica, OIB: 36411681446
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
7 autobusa (kapacitet 70 putnika), 4 autobusa (kapacitet 30 putnika), 1 kombi (kapacitet 8 putnika), 12 angažiranih osoba.
Zadaće u sustavu civilne zaštite u slučaju potresa: uključenje raspoloživog ljudstva i materijalno tehničkih sredstava u slučaju evakuacije stanovništva s potresom pogođenih područja te ostale aktivnosti u suradnji i po nalogu Stožera civilne zaštite Općine Konavle.
Zadaće u sustavu civilne zaštite u slučaju požara: uključenje raspoloživog ljudstva i materijalno tehničkih sredstava u slučaju evakuacije stanovništva s požarom pogođenih područja te ostale aktivnosti u suradnji i po nalogu Stožera civilne zaštite Općine Konavle.
	6. HOTEL CROATIA d.d., Frankopanska 10, 20210 Cavtat, OIB: 20718179901
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
Smještajni kapaciteti i osiguranje prehrane za 980 osoba, 1 kombi hladnjača, 20 angažiranih osoba
Zadaće u sustavu civilne zaštite u slučaju potresa: zbrinjavanje većeg broja evakuiranih osoba s područja ugroženim potresom u objektu pod upravljanjem Hotela Cavtat.
Zadaće u sustavu civilne zaštite u slučaju požara: zbrinjavanje većeg broja evakuiranih osoba s područja ugroženim požarom u objektu pod upravljanjem Hotela Cavtat.
	7. OSNOVNA ŠKOLA CAVTAT, Stjepana Radića 3, 20210 Cavtat, OIB: 07260663095
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
Smještajni kapaciteti za 200 osoba, 7 angažiranih osoba.
Zadaće u sustavu civilne zaštite u slučaju potresa: zbrinjavanje većeg broja evakuiranih osoba s područja ugroženim potresom u objektima pod upravljanjem Osnovne škole Cavtat.
Zadaće u sustavu civilne zaštite u slučaju požara: zbrinjavanje većeg broja evakuiranih osoba s područja ugroženim požarom u objektima pod upravljanjem Osnovne škole Cavtat.
	8. OSNOVNA ŠKOLA GRUDA, Gruda 65, 20215 Gruda, OIB: 47356098406
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
Smještajni kapaciteti za 300 osoba, 7 angažiranih osoba.
Zadaće u sustavu civilne zaštite u slučaju potresa: zbrinjavanje većeg broja evakuiranih osoba s područja ugroženim potresom u objektima pod upravljanjem Osnovne škole Gruda.
Zadaće u sustavu civilne zaštite u slučaju požara: zbrinjavanje većeg broja evakuiranih osoba s područja ugroženim požarom u objektima pod upravljanjem Osnovne škole Gruda.
[bookmark: _Hlk227565183]9. TOMMY D.O.O., Ulica Domovinskog rata 93, 21000 Split, OIB: 00278260010
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
2 kamiona, 7 angažiranih osoba 
Zadaće u sustavu civilne zaštite u slučaju potresa: angažiranje u slučaju potreba snabdijevanja većeg broja evakuiranih i zbrinutih osoba s osnovnim živežnim namirnicama, te ostale aktivnosti u suradnji i po nalogu Stožera civilne zaštite Općine Konavle.
Zadaće u sustavu civilne zaštite u slučaju požara: angažiranje u slučaju potreba snabdijevanja većeg broja evakuiranih i zbrinutih osoba s osnovnim živežnim namirnicama, te ostale aktivnosti u suradnji i po nalogu Stožera civilne zaštite Općine Konavle.
	10. PECO CAVTAT d.o.o., Silvija Strahimira Kranjčevića 86, 20210 Cavtat, OIB: 57207621441
Materijalno tehnička sredstva i ljudstvo koji se može staviti na raspolaganje s ciljem priprema i sudjelovanja u otklanjanju posljedica katastrofa i velikih nesreća:
2 proizvodna pekarska pogona, 1 dostavni kombi, 5 osoba.
Zadaće u sustavu civilne zaštite u slučaju potresa: angažiranje u slučaju potreba snabdijevanja evakuiranih i zbrinutih osoba pekarskim proizvodima, te ostale aktivnosti u suradnji i po nalogu sa Stožera za civilnu zaštitu Općine Konavle.
Zadaće u sustavu civilne zaštite u slučaju požara: angažiranje u slučaju potreba snabdijevanja evakuiranih i zbrinutih osoba pekarskim proizvodima, te ostale aktivnosti u suradnji i po nalogu sa Stožera za civilnu zaštitu Općine Konavle.


Članak 4.
(1) Pravne osobe iz članka 3. ove Odluke obavezuju se izraditi svoje operativne planove civilne zaštite u kojem se razrađuje se tko će provesti zadaće prije, za vrijeme ili neposredno nakon velike nesreće i katastrofe, s kojim resursima, te tko je za organiziranje snaga i provođenje zadaća odgovoran.
(2) Operativne planove svaka pravna osoba iz prethodnog stavka obavezna je dostaviti Općini Konavle u roku od mjesec dana zaprimanja ove Odluke, te nakon svake promjene.

Članak 5.
(1) Pravne osobe dužne su se odazvati zahtjevu načelnika Stožera civilne zaštite Općine Konavle i načelnika Stožera civilne zaštite Republike Hrvatske te sudjelovati s ljudskim i materijalnim resursima u provedbi mjera i aktivnosti u sustavu civilne zaštite. 
(2) U slučaju velike nesreće i katastrofe, pravnim osobama koordinira načelnik Općine Konavle uz stručnu potporu Stožera civilne zaštite  Općine Konavle.

Članak 6.
Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite Općine Konavle (KLASA: 810-01/21-01/8, URBROJ: 2117/02-02-21-2 od 9. travnja 2021. godine).

Članak 7.
Ova odluka stupa na snagu osmoga dana od dana objave u Službenom glasniku Općine Konavle.


KLASA: 240-01/26-01/2 
URBROJ: 2117-2-05/02-26-1
Cavtat, 6. svibnja 2026.


Predsjednik Općinskog vijeća
Ivo Simović



Dostaviti:
1) Stožer Civilne zaštite Općine Konavle
2) Upravni odjel za proračun i financije Općine Konavle, Trumbićev put 7, Cavtat
3) Ravnateljstvo civilne zaštite, Područna služba civilne zaštite Dubrovnik
4) Čistoća i zelenilo Konavle d.o.o., Bistroće 70, Čilipi
5) Konavosko komunalno društvo d.o.o., Bistroće 70, Čilipi
6) Miletić d.o.o., Gabrili 18, Čilipi
7) Zračna luka Dubrovnik d.o.o., Dobrota 24, Čilipi
8) Libertas Dubrovnik d.o.o., Ogarići 12, Mokošica
9) Jadranski luksuzni hoteli d.d., Hotel Croatia, Frankopanska 10, Cavtat
10) Osnovna škola Cavtat, Stjepana Radića 3, Cavtat
11) Osnovna škola Gruda, Gruda 65, Gruda
12) Tommy d.o.o., Ulica Domovinskog rata 93, Split
13) Peco Cavtat d.o.o., Silvija Strahimira Kranjčevića 86, Cavtat

